വെബ്സൈറ്റില് തകരാര്: സംസ്ഥാനത്തെ കൊവിഡ് പരിശോധനാ സര്ട്ടിഫിക്കറ്റ് വിതരണം പ്രതിസന്ധിയില് തിരുവനന്തപുരം: സംസ്ഥാനത്തെ ലാബുകളിലെ കോവിഡ് പരിശോധന സര്ട്ടിഫിക്കറ്റ് വിതരണം പ്രതിസന്ധിയില്. ഓരോ വ്യക്തിയുടെയും പരിധോധനാ വിവരങ്ങള് രജിസ്റ്റര് ചെയ്യേണ്ട സംസ്ഥാന സര്ക്കാര് വെബ്സൈറ്റ് രാവിലെ മുതല് തകരാറിലായതാണ് പ്രതിസന്ധിക്ക് കാരണം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സര്ട്ടിഫിക്കറ്റ് നല്കാന് സംസ്ഥാന സര്ക്കാരിന്്റെ labsys.health.kerala.gov.in എന്ന സൈറ്റില് രജിസ്റ്റര് ചെയ്തു എസ്ആര്എഫ് ഐഡി ചേര്ക്കണം. എന്നാല് സൈറ്റ് തകരാറിലായതോടെ രജിസ്ട്രേഷന് തടസപ്പെട്ടിരിക്കുകയാണ്. സംസ്ഥാനത്തിന് പുറത്തേക്കും വിദേശത്തേക്കും പോകുന്നവര്ക്കുള്ള കോവിഡ് നെഗറ്റീവ് സര്ട്ടിഫിക്കറ്റില് എസ്ആര്എഫ് ഐഡി നിര്ബന്ധമാണ്. വെബ്സൈറ്റ് തകരാറിലായതിനാല് പരിശോധനാ ഫലങ്ങള് ഔദ്യോഗികമായി നല്കാനാവുന്നില്ലെന്ന് ലാബ് അധികൃതര് പറയുന്നു. ലാബ് ഉടമകളുടെ സംഘടനയായ അക്രഡിറ്റഡ് മോളികുലാര് ടെസ്റ്റിംഗ് ലബോറട്ടറീസ് അസോസിയേഷന് ആരോഗ്യ വകുപ്പ് അധികൃതരെ പരാതിയറിയിച്ചിട്ടുണ്ട്. എന്നാല് മണിക്കൂറുകള് കഴിഞ്ഞിട്ടും ഇക്കാര്യത്തില് നടപടിയായിട്ടില്ല. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona